ચોમાસામાં એક તરફ આકાશમાંથી વરસાદ વરસતો હોય તો બીજી તરફ નઘરોળ તંત્રના કારણે રસ્તા અને ઘરની ગટરો ઉભરાઇને લોકોની હાડમારીમાં વધારો કરે છે. મ્યુનિ. સત્તાવાળાઓએ શહેરમાં કુલ રપ૦૦ કિમી લંબાઇમાં ગટરલાઇન ને ૯૦૦ કિમી લંબાઇમાં સ્ટોર્મ વોટર લાઇન નાખી હોવા છતાં નાગરિકોની દર ચોમાસામાં કફોડી હાલત થતી આવી છે. ખુદ શાસકોના દાવા મુજબ ગત વર્ષ ર૦૧૦થી ર૦૧પ દરમ્યાન અમદાવાદમાં ગટર, સ્ટોર્મ વોટર પ્રોજેક્ટ અને એસટીપી પ્રોજેક્ટ પાછળ કુલ રૂ.૭૦ર કરોડ ખર્ચાયા છે, જે પૈકી ઓછામાં ઓછા રૂ.૩૦૦ કરોડ સ્ટોર્મ વોટર ડ્રેનેજ લાઇન બિછાવવામાં ખર્ચાઇ ચૂક્યા છે.